《戊寅上元后三日喜翼庭自天开赴京》
清代·朱伦瀚

雪里征裘探早春，冲寒匹马入京尘。当年识面非因贵，到老论心更乐贫。

阅世谁知松节操，住山独抱鹤精神。拌将华发三千丈，几度相逢几度新。

作者简介：（1680—1760）山东历城人，隶汉军正红旗，字涵斋，又字亦轩，号一三。康熙五十一年武进士，选三等侍卫。乾隆间官至正红旗汉军副都统。善指头画，得其舅高其佩法，朝鲜国王曾遣使高价乞画。兼工诗文。有《闲青堂集》。